૧૬મી સદીમાં સૂરતમાં જ્યારે અંગ્રેજોએ ફૅક્ટરીઓ શરૂ કરી ત્યારે ત્યાં મોટી સંખ્યામાં પારસી કારીગર અને વ્યાપારીઓએ ઉત્સાહપૂર્વક ભાગ લીધો. અંગ્રેજો પણ તેમના માધ્યમથી વેપાર કરતા હતા, જેના માટે તેમને દલાલ તરીકે રાખવામાં આવવા લાગ્યા હતા. સમય જતાં "બોમ્બે અંગ્રેજોના હસ્તક લાગી ગયું અને તેના વિકાસ માટે કારીગરો વગેરેની જરિયાત હતી. વિકાસની સાથો-સાથ પારસીઓએ મુંબઈ તરફ પ્રયાણ કર્યું. આ રીતે પારસી ધર્મના લોકો દીવ અને દમણ બાદ ગુજરાતના સુરતમાં વેપાર કરવા લાગ્યા અને પછી તે મુંબઈમાં આવીને વસ્યા. વર્તમાનમાં ભારતમાં પારસીઓની વસ્તી લગભગ માંડ ૯૦ હજાર છે, જેના ૭૦% મુંબઈમાં રહે છે.